Rüütli tänav (Narva)

Rüütli tänav on tänav Narva Vanalinnas. See algab Vestervalli tänavalt ja lõpeb Suure tänavaga ristudes. Tänava pikkus on umbes 210 m. Rüütli ja Suure tänava nurgal asub Raekoja plats.

Aadressil Rüütli 6 asuva maja ees on säilinud osa keskaegsest kivimüürist, mis on endine Kuningavall.Vana Narva kaardid

 Ajalugu 
Rüütli tänav on Narva üks vanemaid tänavaid. See oli varem umbes kaks korda pikem ning viis Vana värava juurde. Rüütli tänav algas Vestervalli tänavalt, ristus Helsingi tänavaga, ääristas Raekoja platsi ja ristus linna peatänava – Suure tänavaga, Pagari, Rahu, Kiriku ja Koidu tänavaga ning lõpes Pimeaia tänavaga ristudes.

1684. aasta Narva linnaplaanil on tänav märgitud saksa keeles nimega Ritter Gasse. Ajalooliselt kandis tänav nime Rüütli tänav. 1905. aasta linnaplaanil on selle tänava nimi Рыцарская улица.Svetlana Andrejeva. Narva tänavad 17.–21. sajandi linnakaartidel. – Narva Muuseumi Toimetised, nr 7, 2007, lk 108-127.

23. oktoobril 1940. nimetati tänav ümber Muuseumi tänavaks.Rüütli tänav KNAB-is

Augustis 1941 taastati tänava nime Rüütli tänavaks.Põhja Kodu, 25.08.1941 

Alates 1960 aastast kandis tänav nime E. Vilde tänav (улица им. Э. Вильде) eesti kirjaniku Eduard Vilde järgi. 27. septembril 1995 ennistati linnavolikogu määrusega nr 70/30 nimi Rüütli tänav.Narva Linnavolikogu määrus nr 70/30
pisi|Narva vanalinn 1929. aasta linnaplaanil
 Ajalooline hoonestus 
 Aadressil Rüütli tänav 12 asus Gödert Hartmanni maja. 
 Aadressil Rüütli tänav 13 asus H.Brüningi maja. 
 Aadressil Rüütli tänav 16 asus Narva vaekoda. 
 Aadressil Rüütli tänav 18 asus Berndt Erichi maja, milles oli vana Narva apteek. 
 Aadressil Rüütli tänav 21 asus Peeter I maja. 
 Aadressil Rüütli tänav 24  asus Hermann Poorteni maja.  
 Aadressil Rüütli tänav 26 asus Reinhold Wrangelli maja nn Pärsia kasarmu
 Aadressil Rüütli tänav 28 asus Sergei Lavretsovi maja (aastast 1913 Narva linnamuuseum). 

Keskajal olid dominiiklastel kloostrid Tallinnas, Tartus ja Narvas, Rüütli tänava ja Suure tänava ristmikulTiina Kala, „Jutlustajad ja hingede päästjad: dominiiklaste ordu ja Tallinna Püha Katariina konvent“. Kirjastus: TLÜ kirjastus, 2013, ISBN: 9789985587645, 476lk. lk 337.

 Viited 

 Välislingid 

 ул. Рыцарская (Рюютли)

Kategooria:Narva tänavad
Kategooria:Narva vanalinn
Kategooria:Vanalinn (Narva)